OpenLLM-France/wikimedia huggingface dataset:
# Simó Mukhrani-batoni

Simó fou el 17é príncep de Mukhran (Mukhrani-batoni) del 1755 al 1785.
Nascut el 17 d'agost del 1726 era fill de Levanti Mukhrani-batoni
El 1783 va acceptar el protectorat rus i el 1785 va abdicar a favor del seu cosí Ioani Mukhrani-batoni i va marxar a Rússia on va ser nomenat Tsaraevitch Semen Leonovitch Gruzinski.
Va morir el 13 de febrer de 1785.

## Referències

* Genealogia dels Mukhrani-batoni
* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Snake (videojoc)

Snake, a vegades anomenat la serp, és un videojoc clàssic de mitjans de la dècada de 1970 que manté la seva popularitat des de llavors. Va gaudir d'una audiència massiva quan va ser incorporat com a joc per defecte en els telèfons Nokia el 1998.

## Argument

En el joc, el jugador o usuari controla una llarga i prima serp que es desplaça pel taulell delimitat alhora que recull els aliments (o simplement, punts) i intenta evitar colpejar-se amb la seva pròpia cua o els extrems del taulell. Cada vegada que la serp passa per sobre un tros de menjar (punt), la cua creix i ocupa una posició més, fet que eleva la dificultat de la partida. L'usuari controla la direcció del cap de la serp (a dalt, a baix, esquerra o dreta) i el cos de la serp la segueix. Una restricció afegida és que el jugador no pot detenir el moviment de la serp mentre la partida està en marxa.

## Desenvolupament

Alguns jocs del Snake es van idear a partir del joc arcade Blockade, desenvolupat per Gremlin el 1976. La primera versió coneguda per a microordinador, titulat Worm, va ser programada el 1978 per P. Trefonas en els ordinadors TRS-80 i va ser publicada per CLOAD magazine el mateix any. Aquest va ser seguit poc després per una versió del mateix autor per a ordinadors Commodore PET i Apple II. P. Trefonas va escriure per primera vegada una versió de Hustle per a microordinadors el 1979, publicada posteriorment per CLOAD magazine. Aquest va ser desenvolupada posteriorment per Milton Bradley per als TU-99/4A el 1980.
Algunes versions més conegudes van ser per exemple, Neopets, conegut com a «Meerca Chase». La seva versió revisada és coneguda com a «Meerca Chase II». Durant un temps es va incloure en MS-DOS una variant popular denominada Nibbles. El TimeSplitters 2 va incloure una variant del snake controlat per una palanca de control analògica anomenada Anaconda. Això sí, va ser inclòs com un joc ocult.
La versió inclosa en el Nokia N70 i altres models posteriors dels mòbils Nokia és una versió 3D, amb diferents tipus d'objectius per nivells. La versió dels Nokia també tenen una serp.

## Referències

* ↑ «Arcade Video game published 47 years ago by Gremlin Ind, Inc.» (en anglès). Alexis Bousiges, Bruno Kukulcan, Paige Oliver.. [Consulta: 23 agost 2023].
* ↑ «http://brainless.hkc.free.fr/missing/Tandy%20Radio%20Shack%20TRS-80%20-%20Model%20Ihave.txt» (en anglès). [Consulta: 23 agost 2023].
* ↑ «http://my.stratos.net/~hewston95/RTM07/RTM07.html». Arxivat de l'original el 2011-09-22. [Consulta: 1r desembre 2017].
# Skógafoss

Skógafoss (pronunciat [skou.aˌfɔs]) és una cascada situada al riu Skógá, al sud d'Islàndia, en els antics penya-segats de la costa. Després que la costa retrocedís cap al mar (que és ara a una distància d'uns 5 quilòmetres de Skógar), els antics penya-segats marins varen romandre paral·lels a la costa i a través de centenars de quilòmetres, creant juntament amb algunes muntanyes una frontera clara entre la terres baixes costaneres i les terres altes d'Islàndia.

## Vegeu també

* Llista de cascades
* Llista de les cascades d'Islàndia
# Setge de la Bisbal d'Empordà de 1465

El setge de la Bisbal d'Empordà de 1465 fou un episodi de la Guerra Civil catalana del segle xv. Es va desenvolupar durant la primavera de 1465 i va mobilitzar un nombre considerable de tropes.

## Antecedents

El febrer de 1464 la Bisbal d'Empordà, que era possessió de la mitra gironina i amb l'esclat de la guerra s'havia declarat rebel, es va lliurar a traïció a les forces de Joan II. Amb la derrota a la batalla de Calaf, Pere de Portugal necessitava una acció que moralitzés i donés prestigi a la seva causa, de manera que va començar un setge de grans proporcions sobre aquesta vila empordanesa l'abril de 1465, juntament amb tot un seguit d'operacions per tal de rendir les places rebels de l'Empordà i aïllar Girona per acabar-la sotmetent.

## El setge

El rei Joan hi va enviar una força de 2.500 homes (segons l'historiador Zurita) comandats pel castellà d'Amposta, Bernat Hug de Rocabertí, i van aconseguir foragitar els assetjants sense que aquests haguessin pogut prendre la vila. Ara bé, quan aquest va marxar, les forces de Pere el Conestable van poder prendre la vila el 7 de juny. Amb tot, un mes més tard, les tropes de Bernat Hug van tornar a recuperar la Bisbal, defensada per Joan Margarit i Pau per al bàndol reialista, juntament amb el castell de Púbol. Durant aquestes operacions el castellà d'Amposta fou fet presoner per unes companyies portugueses, però va poder escapolir-se'n.
En el setge de la Bisbal va morir Martí Joan de Rocabertí, germà del vescomte Jofre VII de Rocabertí i cosí de Bernat Hug. Segons es diu, va caure de la muralla o d'una torre abraçat a un soldat borgonyó.

## Conseqüències

Malgrat el desplegament bèl·lic, les tropes del Conestable no van poder canviar l'statu quo de l'Empordà durant aquesta fase de la guerra, per tant, el tan esperat setge de Girona que li havia de donar el prestigi absolut i segurament un caire nou a la guerra no va poder realitzar-se. D'aquesta manera el Conestable no va adquirir ni prestigi bèl·lic ni tampoc cap mena d'avenç territorial.

## Referències

* ↑ Indiano, Jordi «Introducció a la presència portuguesa en terres gironines durant la guerra civil catalana del segle XV (1462-1472)». Annals de l’Institut d’Estudis Gironins, 46, 2005, pàg. 86 [Consulta: 12 gener 2023].
* ↑ Martínez Ferrando, Jesús Ernesto. Pere de Portugal, "rei dels catalans": vist a través dels registres de la seva Cancelleria. Pere de Portugal, "rei dels catalans": vist a través dels registres de la seva Cancelleria, 1936, p. 78.

## Bibliografia

* Santiago Sobrequés i Vidal, La Guerra Civil Catalana del segle XV Barcelona: Edicions 62, 1973
# Skytten

Skytten (en danès Sagitari) és una pel·lícula de thriller polític danesa del 1977 dirigida per Tom Hedegaard i Franz Ernst amb guió d'Anders Bodelsen i Franz Ernst. Els personatges principals són Jens Okking, Peter Steen i Pia Maria Wohlert. Se'n va fer un remake el 2013 amb el mateix títol protagonitzada per Kim Bodnia.

## Sinopsi

Un antic tirador professional comença a disparar persones com a protesta contra la construcció d'una nova central nuclear que està a punt d'obrir-se. Dispararà al dia una persona acuradament seleccionada fins que finalitzi aquest programa nuclear. Un periodista i la policia intenten aturar-lo.

## Repartiment

* Jens Okking — Tirador
* Peter Steen — Niels Winther
* Pia Maria Wohlert — Monica Winther
* Ebbe Langberg — Director de policia
* Per Pallesen — Detectiu
* Bjørn Puggaard-Müller — periodista

## Recepció

Fou exhibida com a part de la selecció oficial del Festival Internacional de Cinema de Sant Sebastià 1978.

## Referències

* ↑ Maja Lærke Maach «Pas på, Allan Simonsen: 'Skytten' vender tilbage». Politiken, 11. abril 2012 [Consulta: 3 setembre 2020].
* ↑ Det hellige mål a kulturkapellet.dk
* ↑ Pel·lícules a la selecció de 1978 al web del Festival

## Enllaços externs

* Tràiler de la pel·lícula a YouTube
# Snowdenia

Snowdenia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

(vegeu-ne una relació a Wikispecies)

## Sinònim

Beckera Fresen.

## Referències

* ↑ «Germplasm Resources Information Network, consultada 22.06.08». Arxivat de l'original el 2008-10-10. [Consulta: 22 juny 2008].
# Snowboarder

Snowboarder és una pel·lícula franco-suïssa dirigida per Olias Barco, estrenada l'any 2003. Ha estat doblada al català.

## Argument

Gaspard és un jove snowboarder de molt talent, però sense ambició, el somni del qual és convertir-se en professional com Josh Attersen, un carismàtic campió encara que imprevisible. La seva vida dona un gir quan aquest últim li proposa formar part del seu equip a Suïssa i entrenar-se per a la competició més important de Snowboard del món. Però el conflictiu Josh té altres plans per a ell.

## Repartiment

* Nicolas Duvauchelle: Gaspard
* Grégoire Colin: Josh Attersen
* Juliette Goudot: Ethel
* Jean-Philippe Écoffey: Beshop
* Camille de Sablet: Julie
* Franck Khalfoun: X
* David Luraschi: Hi
* David Vincent: Z
* Thierry Lhermitte: Popeye
* Clara Morgane: una strip-teaseuse
* Stéphanie Blanc: La criada
* Mélanie Laurent: Célia
* Anne Nissile: Michel
* Martine Vandeville: La mare de Gaspard
* Sabine Zingre: una strip-teaseuse
* Pierre Arbel
* Lucas Benacchio
* Jonathan Charlet
* Anne Comte: Anne
* Alexandre Doumergue
* David Genty
* Simone Müterthies
* Claude Vuillemin

## Al voltant de la pel·lícula

* Thierry Lhermitte fa una aparició com a Popeye (el mateix que el dels films Anem a fer bronze), un socorrista.
* Van demanar a Clara Morgane la seva participació: interpreta una strip-teaseuse.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Snowboarder». [Consulta: 27 octubre 2018].
* ↑ «Snowboarder» (en anglès). [Consulta: 27 octubre 2018].
# Snowdrop

Snowdrop (Hangul: 설강화; RR: Seolganghwa) és una sèrie de televisió sud-coreana protagonitzada per Jung Hae-in, Jisoo, Yoo In-na, Jang Seung-jo, Yoon Se-ah, Kim Hye-yoon i Jung Yoo-jin. Es va estrenar a JTBC el 18 de desembre de 2021 i s'emet tots els dissabtes i diumenges a les 22:30 (KST).

## Referències

* ↑ «‘설강화’ 첫방, 이 전개 이 속도감 미쳤다 [종합]» (en coreà). [Consulta: 13 gener 2022].
# Speak to Me (cançó de Pink Floyd)

Speak to Me és la primera cançó de l'àlbum The Dark Side of the Moon del grup britànic de rock progressiu Pink Floyd. El bateria del grup, Nick Mason, fou l'encarregat de compondre aquesta peça, tot i que el principal compositor del grup era Roger Waters. En una entrevista Waters va dir que havia fet un regal a Mason, fet que va retreure sempre després que marxés del grup.

## Composició

La cançó no té cap mena de lletra, de fet, conté parts de conversa que Pink Floyd va enregistrar a banda, amb una breu performance vocal de Clare Torry a The Great Gig in the Sky, i molts fragments d'efectes sonors. És com una mena d'introducció a l'àlbum i a la primera cançó veritable de l'àlbum, Breathe, era per aquesta raó que les dues peces eren tocades a l'hora a la radiodifusió.

### Efectes sonors

A continuació un resum dels efectes sonors que es poden sentir a la peça:
* Batecs de cor, que també es poden sentir a la fi d'Eclipse
* Les busques d'un rellotge, que també es poden sentir a Time
* Un riure, que també el podem sentir a Brain Damage
* Un helicòpter, que també és present a On the Run
* Crits, que són presents a The Great Gig in the Sky i que foren interpretats per Clare Torry.

## El que es diu

Els fragments de conversa diuen el següent:
"I've been mad for fucking years, absolutely years, been over the edge for yonks, been working me buns off for bands....
I've always been mad, I know I've been mad, like the most of us are... very hard to explain why you're mad, even if you're not mad..."
# Solers

«Solers» té aquests significats:
* Solers (França), municipi al cantó de Fontenay-Trésigny (districte de Melun, departament de Sena i Marne, regió d'Illa de França)
* Solers (Sant Pere de Ribes),
* els Solers, mas al terme de Sant Climent Sescebes (Alt Empordà)
# Sophie Lewis

Sophie Lewis (Viena) és una acadèmica i teòrica coneguda per les seves idees radicals sobre l'abolició de la família nuclear i l'ús de la gestació subrogada a escala social. Lewis ha publicat dos llibres amb Verso Books: Full Surrogacy Now: Feminism against the Family (2019) i Abolish the Family: A Manifesto for Care and Liberation (2022).
Lewis resideix a Filadèlfia, és investigadora visitant al Center for Research in Feminist, Queer, and Transgender Studies (FQT Center) de la Universitat de Pennsilvània i fa classes al Brooklyn Institute for Social Research.

## Trajectòria

Lewis va estudiar a la Universitat d'Oxford, obtenint-hi un Bachelor of Arts en Filologia Anglesa i un màster en Política Ambiental. Després va fer un màster a The New School de la ciutat de Nova York i el doctorat a la Universitat de Manchester. La seva tesi doctoral, titulada Cyborg Labour: Exploring Surrogacy as Gestational Work, tracta l'economia política de la indústria de la subrogació.
A Full Surrogacy Now, Lewis argumenta que tota gestació és treball a causa de l'esforç que exigeix a les dones embarassades, sovint referint-se a l'embaràs com a «esport extrem». Hi defensa un futur en què la gent no visqui a les llars nuclears privades que coneixem avui, sinó que es cuidin mútuament en xarxes comunitàries més grans. Jessica Weinberg a The New Yorker va argumentar que el llibre falla en no tenir en compte la «misteriosa diversitat d'amor» que només pot oferir la maternitat biològica. Nivedita Majumdar a Jacobin va considerar «l'hostilitat dogmàtica de Lewis a la relació progenitor-fill».
En la seva ressenya d'Abolish the Family, Antonella Gambotto-Burke va qualificar l'obra d'«hereva legítima» del llibre de 1970 de Shulamith Firestone, The Dialectic of Sex: the Case for Feminist Revolution, un llibre segons ella d'«idiotisme flagrant». Descriu la proposta de Lewis com una utopia on les dones «s'alleugen de la càrrega de les seves pròpies incapacitats» i suggereix que Lewis no entén que factors diferents del caràcter estructural de la família poden provocar la «infelicitat extrema» en les famílies que Lewis reclama.

## Obra publicada

* Lewis, Sophie. Full Surrogacy Now: Feminism Against Family. Verso Books, 2019. ISBN 978-1-78663-731-4. OCLC 1127958624.
* Lewis, Sophie. Abolish the Family: A Manifesto for Care and Liberation. Verso Books, 2022. ISBN 9781839767197.

## Referències

* 1 2 Solis, Marie. «We Can't Have a Feminist Future Without Abolishing the Family». Vice, 21-02-2022. [Consulta: 10 octubre 2022].
* ↑ «Sophie Lewis». Verso Books. [Consulta: 10 octubre 2022].
* ↑ «Sophie Lewis». Center for Research in Feminist, Queer, and Transgender Studies. [Consulta: 10 octubre 2022].
* ↑ Sophie Lewis - Lloc web oficial
* ↑ «Sophie Lewis». Brooklyn Institute for Social Research. [Consulta: 10 octubre 2022].
* ↑ Majumdar, Nivedita. «Labor and Love Under Capital». Jacobin. [Consulta: 13 juny 2023].
* ↑ Gambotto-Burke, Antonella «Should we abolish the family?». , 08-04-2023.
* ↑ Lewis, Sophie. Die Familie abschaffen: wie wir Care-Arbeit und Verwandtschaft neu erfinden. Deutsche Erstausgabe. Frankfurt am Main: S. Fischer, 2023. ISBN 978-3-10-397504-8.
# Springdale

«Springdale» té aquests significats:
* Springdale (Arkansas)
* Springdale (Carolina del Sud)
* Springdale (Comtat de Lexington), població dels Estats Units a l'estat de Carolina del Sud
* Springdale (Maryland)
* Springdale (Nova Jersey)
* Springdale (Ohio)
* Springdale (Oregon), població del Comtat de Multnomah
* Springdale (Pennsilvània)
* Springdale (Utah)
* Springdale (Washington)
# Sigma Alpha Mu

Sigma Alpha Mu (ΣΑΜ), també coneguda com a Sammy, és una fraternitat universitària d'estudiants dels Estats Units. L'associació va ser fundada a Nova York en l'any 1909. Tot i que inicialment va començar sent una organització jueva, des de l'any 1953, joves de qualsevol religió poden ser admesos com a membres de la fraternitat. L'associació va tenir inicialment la seva seu central a Nova York, però la fraternitat nacional va moure la seva seu nacional a Indianapolis, a Indiana. Des de la seva creació, Sigma Alpha Mu ha iniciat a més de 63.000 membres, en més de 120 capítols i colònies repartides pels Estats Units i Canadà.

## Referències

* ↑ «www.sam.org/». Arxivat de l'original el 2017-09-19. [Consulta: 23 agost 2017].
# Strelka (Nóvgorod)

* Per a altres significats, vegeu «Strelka».
Strelka (en rus: Стрелка) és un poble de l'óblast de Nóvgorod, a Rússia, segons el cens del 2011 tenia 76 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Strejken (1915)

Strejken (en suec la vaga) és una pel·lícula muda dramàtica sueca del 1914 dirigida per Victor Sjöström.

## Sinopsi

Un ancià submís en la pobresa roba una mica de fusta per calentar-se, però és detingut acusat de robatori i un tribunal el condemna a un any i mig de treballs forçats.

## Repartiment

* Victor Sjöström - Karl Bernsson / Gustav Bernsson
* Lilly Jacobson - Gurli Hagberg
* John Ekman - Boberg
* Carl Borin
* Ernst Eklund
* Alfred Lundberg - Charles Hagberg
* Richard Lund

## Producció

La pel·lícula es va estrenar el 25 de setembre de 1914 al Verdenspeilet de Kristiania. La pel·lícula es va rodar a l'estudi de Svenska Biografteatern a Lidingö amb exteriors d'una fàbrica i Folkets Hus a Estocolm per Julius Jaenzon.

## Referències

* ↑ «Progressive Silent Film List: The Strike». Silent Era. [Consulta: 23 abril 2009].

## Enllaços externs

* Strejken al Svensk Filmdatabas
# Spurgeon (Tennessee)

Spurgeon és una concentració de població designada pel cens dels Estats Units a l'estat de Tennessee. Segons el cens del 2000 tenia 3.460 habitants.

## Demografia

Segons el cens del 2000, Spurgeon tenia 3.460 habitants, 1.425 habitatges, i 1.061 famílies. La densitat de població era de 325 habitants/km².
Dels 1.425 habitatges en un 31,4% hi vivien nens de menys de 18 anys, en un 61% hi vivien parelles casades, en un 10,5% dones solteres, i en un 25,5% no eren unitats familiars. En el 21,8% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,81.
Per edats la població es repartia de la següent manera: un 22,3% tenia menys de 18 anys, un 8,4% entre 18 i 24, un 32% entre 25 i 44, un 26% de 45 a 60 i un 11,4% 65 anys o més.
L'edat mediana era de 37 anys. Per cada 100 dones de 18 o més anys hi havia 92,2 homes.
La renda mediana per habitatge era de 34.316 $ i la renda mediana per família de 41.899 $. Els homes tenien una renda mediana de 30.512 $ mentre que les dones 21.703 $. La renda per capita de la població era de 17.004 $. Entorn del 8,5% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spurgeon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Spurgeon». American Fact Finder. Oficina del Cens dels Estats Units, 12-01-2010.
# Stefan de Bod

Stefan de Bod (Worcester, 17 de novembre de 1996) és un ciclista sud-africà professional des del 2016 i actualment a l'EF Education-EasyPost. Competeix en carretera i en pista.

## Palmarès en ruta

* 2014
** Campió de Sud-àfrica júnior en ruta
* 2015
** 1r al 94.7 Cycle Challenge
* 2016
** Campió de Sud-àfrica sub-23 en ruta
** Campió de Sud-àfrica sub-23 en contrarellotge
* 2017
** Campió de Sud-àfrica sub-23 en ruta
** Campió de Sud-àfrica sub-23 en contrarellotge
** Campió d'Àfrica sub-23 en contrarellotge
* 2018
** 1r al Gran Premi Palio del Recioto
** Campió de Sud-àfrica sub-23 en contrarellotge
* 2019
** Campió d'Àfrica en contrarellotge
* 2023
** Campió de Sud-àfrica en contrarellotge

### Resultats a la Volta a Espanya

* 2020. 94è de la classificació general

### Resultats al Tour de França

* 2021. Fora de control (9a etapa)

### Resultats al Giro d'Itàlia

* 2023. No surt (14a etapa)

## Palmarès en pista

* 2015
** Campió d'Àfrica en persecució per equips

## Referències

* ↑ «Stefan de Bod». efprocycling.com. [Consulta: 16 gener 2024].

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Stefan de Vrij

Stefan de Vrij (Ouderkerk aan den IJssel, el 5 de febrer de 1992) és un futbolista neerlandès que juga com a defensa pel club italià Inter de Milà.
El 13 de maig de 2014 va ser inclòs per l'entrenador de la selecció dels Països Baixos, Louis Van Gaal, a la llista preliminar de 30 jugadors per representar aquest país a la Copa del Món de Futbol de 2014 al Brasil. Finalment va ser confirmat en la nòmina definitiva de 23 jugadors el 31 de maig.

## Palmarès
### SS Lazio

* 1 Supercopa italiana: 2017

### FC Inter de Milà

* 2 Serie A: 2020-21, 2023-24
* 2 Copes italianes: 2021-22, 2022-23
* 3 Supercopes italianes: 2021, 2022, 2023

## Referències

* ↑ AFP. «Van Gaal incluye ocho subcampeones mundiales». FIFA, 13-05-2014. Arxivat de l'original el 2014-05-15. [Consulta: 15 maig 2014].
* ↑ Agencia EFE. «Robben y Sneijder encabezan la lista de 30 de Holanda». ESPN, 13-05-2014. [Consulta: 15 maig 2014].
* ↑ «Definitieve WK-selectie Oranje» (en neerlandès). OnsOranje, 31-05-2014. Arxivat de l'original el 2014-05-31. [Consulta: 31 maig 2014].
* ↑ AFP. «Lista sin sorpresas de Países Bajos». FIFA, 31-05-2014. Arxivat de l'original el 2014-06-01. [Consulta: 31 maig 2014].
* ↑ Agencia EFE. «Sin sorpresas en la lista de Holanda para el Mundial». ESPN, 31-05-2014. [Consulta: 31 maig 2014].

## Enllaços externs

* Fitxa del jugador a national football teams (anglès)
* Fitxa del jugador a footballdatabase
Stefan de Vrij amb la selecció neerlandesa - Plantilles de navegació :
Selecció de futbol dels Països Baixos – Copa del Món de Futbol 2014
1 Cillessen •
2 Vlaar •
3 De Vrij •
4 Martins Indi •
5 Blind •
6 De Jong •
7 Janmaat •
8 De Guzmán •
9 Van Persie  •
10 Sneijder •
11 Robben •
12 Verhaegh •
13 Veltman •
14 Kongolo •
15 Kuyt •
16 Clasie •
17 Lens •
18 Fer •
19 Huntelaar •
20 Wijnaldum •
21 Depay •
22 Vorm •
23 Krul •
Entrenador: Van Gaal
Selecció de futbol dels Països Baixos – Eurocopa 2020
1 Stekelenburg •
2 Veltman •
3 De Ligt •
4 Aké •
5 Wijndal •
6 De Vrij •
7 Berghuis •
8 Wijnaldum (c) •
9 L. de Jong •
10 Depay •
11 Promes •
12 Van Aanholt •
13 Krul •
14 Klaassen •
15 De Roon •
16 Gravenberch •
17 Blind •
18 Malen •
19 Weghorst •
21 F. de Jong •
22 Dumfries •
23 Bizot •
24 Koopmeiners •
25 Timber •
26 Gakpo •
Entrenador: De Boer
Selecció de futbol dels Països Baixos – Copa del Món de Futbol 2022
1 Pasveer •
2 Timber •
3 De Ligt •
4 Van Dijk  •
5 Aké •
6 De Vrij •
7 Bergwijn •
8 Gakpo •
9 L. de Jong •
10 Depay •
11 Berghuis •
12 Lang •
13 Bijlow •
14 Klaassen •
15 De Roon •
16 Malacia •
17 Blind •
18 Janssen •
19 Weghorst •
20 Koopmeiners •
21 F. de Jong •
22 Dumfries •
23 Noppert •
24 Taylor •
25 Simons •
26 Frimpong •
Entrenador: Van Gaal
Selecció de futbol dels Països Baixos – Eurocopa 2024
1 Verbruggen •
2 Geertruida •
3 De Ligt •
4 Van Dijk (c) •
5 Aké •
6 De Vrij •
7 Simons •
8 Wijnaldum •
9 Weghorst •
10 Depay •
11 Gakpo •
12 Frimpong •
13 Bijlow •
14 Reijnders •
15 Van de Ven •
16 Veerman •
17 Blind •
18 Malen •
19 Brobbey •
20 Maatsen •
21 Zirkzee •
22 Dumfries •
23 Flekken •
24 Schouten •
25 Bergwijn •
26 Gravenberch •
Entrenador: Koeman :
# Suna

Suna significa ànec blanc i s'utilitza com a nom de dona en turc. Persones amb el nom Suna inclouen:
* Suna Kan - violinista turca
* Suna Korat - cantant d'òpera turca